UEA esperas ke subvencioj forigos la deficiton
#000000
UEA celas publikigi sian novan retejon la 15-an de decembro. Subvencioj helpu forigi la financan deficiton de la asocio. La domo en Roterdamo ne estu vendita en la nuna momento. Jen kelkaj el la respondoj, kiujn donis la estraranoj dum reta demandohoro.
#000001
Unu el la tradiciaj programeroj de ĉiuj Universalaj Kongresoj estas ”Estraro respondas”. Dum ĝi ĉeestantaj estraranoj de la asocio respondas al ĉiaspecaj demandoj de la kongresanoj. Tre ofte la demandoj temas pri praktikaĵoj de la aktuala kongreso, pri kiuj la estraranoj ne rekte respondecas.
#000003
Ĉi-foje la estraranoj efektive pli ol kutime respondecis pri la praktikaj aranĝoj, ĉar la Virtuala Kongreso ne havis propran Lokan Kongresan Komitaton, sed se estis demandoj pri praktikaj problemoj, ili ne trafis la tagordon de la reta kunveno, kiun plenigis pli principaj demandoj.
#000004
Unu el tiuj temis pri la manko de strategia laborplano de UEA. La ampleksa kaj ambicia strategia plano de la antaŭa estraro ja grandparte restis neplenumita, kaj ĉesis validi jam en 2017. Pri nova plano la estraro aperigis nur kelkajn rudimentajn frazojn en la reta forumo de UEA, kaj eĉ tio okazis nur la 4-an de aŭgusto, post memorigoj de la komitato.
#000005
– Restas la bazo en la plano de Mark Fettes. Sed ni trovas ke ni devas demokratiigi la laboron pri la strategia plano kaj ne trudi ĝin de supre. /.../ Ne estos facile, sed mi vidas ke estas eble inkluzivigi la membrojn en tiun planadon. Tio estas mia celo, mi certe komencos jam fine de ĉi tiu virtuala kongreso, kaj mi invitas ĉiujn kontribui. Tio okazos per la forumo.
#000007
Planoj pri akirado de subvencioj estis alia demando, al kiu Duncan Charters respondis. Laŭ li la asocio nun havas tre aktivajn planojn tiudirekte, kaj eĉ novan dungiton, Spyros Papadatos, kiu okupiĝas pri subvencioj en Bruselo.
#000008
– Li faris ĉefe laboron por TEJO dum la unua parto de la jaro sed nun laboras por UEA. Li havas kontaktojn en Bruselo kun multaj organizaĵoj, li laboris en tiu mondo antaŭ ol ni dungis lin por helpi nin, kaj li ŝajne en ĉiuj siaj antaŭaj petoj pri subvenciado estis sukcesa. Do ni havas personon kiu jam estas profesie preparita por tion fari kaj do estos malgranda grupo. Ankaŭ Francesco Maurelli kaj Sara Spanò okupiĝis profesie pri subvencipetado kaj havis multe da sukceso. Fakte Francesco listigis la sukcesojn hieraŭ, en unu el la kunvenoj.
#000009
– Ni antaŭe havis la esperon ke tiuj subvencioj eble povos forigi la deficiton jam en la venonta jaro. Ni nenian promeson faros, ĉar la cirkonstancoj ŝanĝiĝas... Sed ni aktive laboras por kunlabori kun aliaj organizaĵoj, proponi al ili servojn kaj por povi por tio peti subvenciojn. Ĉar oni povas vidi la valoron de nia kunlaboro, tiu laboro antaŭeniras. Ĝi estos pli videbla en la venonta jaro.
#000011
Ne tute klaras, kiel subvencioj povus helpi forigi la buĝetan deficiton de UEA, krom se oni sukcesos akiri grandajn subvenciojn por agadoj, pri kiuj UEA jam nun okupiĝas. Tio tamen ŝajnas malfacile realigebla.
#000012
La estonteco de la biblioteko Hector Hodler zorgigas multajn, ĉar la financa komisiono jam pasintjare proponis fordonaci la bibliotekon, fermi la libroservon en Roterdamo kaj luigi la domon ĉe Nieuwe Binnenweg, kie nun troviĝas ne nur la Centra Oficejo, sed ankaŭ la biblioteko Hector Hodler kaj la arkivoj de UEA.
#000014
– Teorie ni bezonas plentempan laboranton por prizorgi la bibliotekon, sed tion ni ne disponas. Nun ni estas en diskutoj pri la biblioteko, ĉu povus temi pri konservado, aŭ kunlaboro kun alia biblioteko, sed ni ne atingis solvon, diris Charters.
#000016
Orlando Raola parolis pri la graveco konservi la kulturan heredaĵon de Esperanto kaj diris, ke estas urĝa prioritato malfermi al esploristoj aliron al la trezoroj de la biblioteko Hector Hodler kaj certigi la fizikan konservadon de la valoraj materialoj. Li tamen ne diris, kiel tio okazu.
#000017
– La financoj de la asocio kaj la laborforto ne sufiĉas por teni la bibliotekon je la nivelo kiun ĝi meritas, kaj pro tio ni laboras jam de unu jaro pri la eblaj solvoj. Multfoje ni aŭdis homojn diri, ke ni ne povas fordonaci kaj senigi nin je nia heredaĵo, sed ili devus konscii pri la nuna stato de la biblioteko. Estas sugesto de Aleks [Kadar] ke ni publikigu fotojn de la nuna stato de la biblioteko, por ke la homoj sciu, ke ĝi vere ne estas en bona kondiĉo kaj ke katalogado praktike ne ekzistas. Detaloj postulus plian horon, sed antaŭ la fino de la mandato ni alvenos al iu kontentiga kaj espereble definitiva solvo, diris Raola.
#000018
Laŭ Duncan Charters la estraro multe laboris por eltrovi, ĉu ekzistas aliaj lokoj, kiuj povus doni novan hejmon al la biblioteko, sed ĝis nun sen kontentiga rezulto.
#000019
– La kosto de la administrejo ja estas sufiĉe granda, sed se ni irus al alia lando, ĉu orienta Eŭropo, ĉu Afriko, ĉu la politikaj kondiĉoj estus sufiĉe stabilaj? Ne estas facila solvo. Eĉ ludoni ne estas simpla afero. Tamen resti en la nuna stato kun la nunaj kostoj ne ŝajnas esti finance helpa al la asocio. Pro tio ni esploras la diversajn alternativojn, diris Charters.
#000022
– Estas sufiĉe komplika afero, sed ni ne lasas la programistojn labori sen kontrolo, ni havas ĉiumonatajn kunsidojn, kaj tio estas tre grava, tio ne okazis en la antaŭaj provoj. Kaj ĉio estas dokumentata, do efektive ni havas multe pli da sekureco pri la fina rezulto ol ni povis havi antaŭe, kaj la nuna estraro vere interesiĝis pri tio multe pli.
#000024
Noto de la redakcio: En la artikolo pli frue estis skribite, ke vicprezidanto Fernando Maia indikis la 15-an de decembro kiel la celdaton de la publikigo de la nova retejo. Efektive tion diris ne li sed prezidanto Duncan Charters. Ni pardonpetas pro la eraro.
#000025
Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)Click to share on Mastodon(Malfermiĝas en nova fenestro)
#000026
Bele videblas la genra egaleco ĉe UEA en la artikolo-foto.
#000028
Ĉu vi povas diveni la sekson laŭ la vizaĝo? Ekzemple la LGBT-aktivulino kun la virina nome “Margot”, kiu estas arestita en Varsovio aspektas tiel
Bedaŭrinde ŝi ne tuŝis Esperanto-monumenton. Tro malgrava, supozeble.
#000029
Hejmano estas unu el la multegaj homoj (la granda plimulto, laŭ mi) kiu ne konscias ke kiam oni ekuzis la vorton “genro” en tiu senco, oni celis ke ĝi ne signifu “sekson”, sed ion alian.
#000031
Ĉu vi do opinias, ke la grupo de TEJO pri genra egaleco okupiĝas ekzemple pri plenigo de oficialaj dokumentoj?
#000041
Kompreneble ke ne, TEJO ne estas nacia asocio kaj la celoj de tiu interesgrupo rilatas al Esperanto-movado kaj al partoprenado de internaciaj neesperantistaj por-egalecaj kunvenoj. Nenio nacia miakone.
#000042
Ŝajnas ke vi, kiel la granda plimulto, ne vidas diferencon inter “sekso” kaj “genro”, krom ke “genro” ial ŝajnas pli moderna. Kaj pli taŭga en oficialaj dokumentoj. 😉
#000043
Sebastiano: Ne, ĉiuj el la montritaj estraranoj estas konataj esperantistoj.
#000044
Chi tio estas tro malgaje, kiam tre serioza demando pri estonteco de E-movado anstatauigas la demandon pri genra egaleco. Esperantio situas en danghero!
Lau mi, la nuna situacio en E-movado similas al la situacio, kiam patro-ebriulo volas vendi pomalgrande familian valorojn, por ke lia vivo restas kiel antaue.
#000045
Unu el la plej gravaj problemoj de UEA estas, ke ĝi perdas cent membrojn jare de jardekoj. Eble tio ne estas la sola problemo, sed ĝi estas grava problemo. Do kial tio okazas?
#000046
Iuj diras, ke la kaŭzo estas la apero de la reto. Nu, eble, sed laŭ mia scio, oni neniam serioze esploris, kaj se oni ne scias la kaŭzon de la problemo, oni ne povas solvi ĝin. La ”apero” de la reto tamen okazis antaŭ iom da tempo; se tio estas la kaŭzo, kial la nombro de membroj ankoraŭ falas?
#000047
Mi scias, kial mi ĉesis esti membro antaŭ 8 jaroj. Ĉu UEA scias tion? Ĉu ĝi scias kial la aliaj eks-membroj ĉesis esti membroj?
#000048
Se la nuna estraro ne volas malkaŝi tion kion ĝi ja scias, tio certe ne helpas.
#000049
Ĉu ankaŭ tre serioza demando pri la estonteco de la Esperanto-movado ne estas genra egaleco?
Kaj mia komento tute ne malpermesis alitemajn demandojn, kaj tute ne celis malpermesi ilin.
#000051
»Ĉu ankaŭ tre serioza demando pri la estonteco de la Esperanto-movado ne estas genra egaleco?« – Ne.
#000052
Do laux vi ne gravas ĉu en Esperantujo ne ekzistas ia egaleco inter viroj, virinoj kaj neduumuloj. Laux vi, Esperantujo restu pasintece, gravajn postenojn havu plejparte viroj (ekzemple, simpla demando: kiom da UEA prezidentoj estis virinoj? ĉu tiu nombro restu la sama ĝis 2050?), kaj forestu per tiu pasintecemo de la homaj rajtoj kaj de la valoroj kaj de la celoj de UN? Ĉar jes ja, genran egalecon defendas UN.
#000054
Hejmano, vi asertis: »Do laux vi ne gravas ĉu en Esperantujo ne ekzistas ia egaleco inter viroj, virinoj kaj neduumuloj.« – Mi kredas, ke via logiko estas mankhava. Mi ne asertis tion, kion vi provas subŝovi al mi.
#000055
Mi kredis, ke estas memkompreneble, ke temas pri demando ankaux.
#000056
Kiel kurdlingvaj dividoj malhelpas aliron al informojRusiaj diplomatoj reagas al nova lingvoleĝo en Kirgizio, revenigante kolonian pasinteconTiuj fotoj montras la historion de la ‘rusaj dometoj’ en Havano, Kubo
#000060